Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 174/13/6601	Banská Bystrica, 16.10.2013
EEČ : 2-45-227-2013

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 317/2009 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
 v presne nezistenom čase na jar roku 2009 v Banskej Bystrici vystupujúc ako zástupca občianskeho združenia Lyžiarsky klub SKICROSS Turecká so sídlom Turecká 301, IČO: 42186617, telefonicky objednal od spoločnosti GALAXY Sport spol. s.r.o. so sídlom v Partizánskom, ul. Nitrianska cesta 503/60, IČO: 36308854, tovar a to  1 ks lyže  zn. RADICAL  RX WC Ibox Men, 1 ks lyže zn. RADICAL RS WC Ibox Slntnos, 1 ks lyže zn. XXXXX SPLAY Open,1 ks lyžiarske viazanie zn. AXIAL 2 Worldcup 200, 1 ks lyžiarske viazanie zn. AXIAL 2 Worldcup 150, 1 ks lyziarske viazanie zn. AXIAL 2 200 Freestyle XX, 1 ks lyžiarska obuv zn. B- SQUAD Sensor 90, kde na základe tejto objednávky dňa 23.10.2009 prevzal tovar s dodacím listom č. 410 1217 v sume 1.920,03 Eur, ktorý sa zaviazal zaplatiť do 25.12.2009 a dňa 30.11.2009 prevzal tovar s dodacím listom č 410 1513 v sume 185, 89 Eur, ktorý sa zaviazal zaplatiť do dňa 07.12.2009, pričom do dní splatností faktúr predmet dohody neuskutočnil, dňa 08.09.2011 uhradil len sumu 220,- Eur, nebol oprávnený konať za uvedený subjekt a tovar, ktorý bol objednaný nebol vôbec použitý ani dodaný uvedenému lyžiarskemu klubu ale obvinený si ho ponechal čím takto na škodu cudzieho majetku seba obohatil tým, že spoločnosť GALAXY Sport spol. s.r.o. so sídlom v Partizánskom, ul. Nitrianska cesta 503/60 uviedol do omylu a spôsobil jej týmto konaním škodu vo výške 1.885,92 Eur.

lebo je trestné stíhanie neprípustné podľa § 9 odsek 1 písmeno a

Odôvodnenie:
Uznesením povereného príslušníka OO PZ Banská Bystrica - východ sp. zn ORP 1571/OV-BB-2012 zo dňa 21.03.2013 bolo začaté trestné stíhanie a ďalším uznesením zo dňa 01.07.2013 bolo vznesené obvinenie XXXXX pre prečin podvodu podľa § 221 ods. 1 Tr. zák.

Dňa 09.10.2013 po skončení skráteného vyšetrovania predložil poverený príslušník PZ tunajšej prokuratúre vyšetrovací spis s návrhom na postup podľa § 215 ods. 1 písm. d) Tr. por. s poukazom na § 9 ods. 1 písm. a) Tr. por.

Preskúmaním spisového materiálu som dospel k záveru, že návrh povereného príslušníka PZ je dôvodný, lebo trestné stíhanie je neprípustné z dôvodu premlčania trestného stíhania v zmysle § 9 ods. 1 písm. a) Tr. por.

Tento záver potvrdzujú vo veci vykonané dôkazy a to výpovede svedka- poškodeného XXXXX, XXXXX, XXXXX, XXXXX, listinné dôkazy obstarané do spisu, ako aj listinné doklady poskytnuté obvineným XXXXX. Obvinený XXXXX vo svojej výpovedi priznal, že skutočne objednal od spoločnosti GALAXY Sport spol. s.r.o. niekedy na jar 2009 tovar, ale nebolo to pre jeho osobné potreby, ale pre potreby klubu LK SKICROSS Turecká a to vzhľadom aj na prisľúbenú dotáciu od Slovenského lyžiarskeho zväzu. Pokiaľ sa týka tovaru, nemá problém ho vrátiť predajni. Svedok poškodený XXXXX potvrdil, že o predmetnej objednávke komunikoval výlučne s obvieným XXXXX, ktorý pri objednávke uviedol, že tovar objednáva pre vlastné účely, nehovoril, že tovar by mal slúžiť potrebám LK  SKICROSS Turecká. Z uvedeného klubu preto s nikým nekomunikoval. O nejakej dotácii obvinený XXXXX hovoril až dodatočne v čase keď neboli uhradené faktúry. Z celkovej fakturovanej čiastky bolo uhradené len 220,- XXXXX za Slovenskú lyžiarsku asociáciu uviedla, že žiadna dotácia pre LK SKICROSS Turecká v roku 2009 nebola prisľúbená ani zaslaná na účet klubu. XXXXX, predseda OZ LK  SKICROSS Turecká uviedol, že po urgenciách zo strany GALAXY Sport spol. s.r.o. o úhradu faktúr zistil, že tovar prevzal obvinený XXXXX. On ho nikdy nepoveril, aby pre potreby klubu zadal takúto objednávku. XXXXX dňa 08.09.2009 síce splnomocnil na určité úkony v prospech klubu, avšak netýkalo sa to objednávania tovaru či lyžiarskej výstroje pre klub. Nazdáva sa, že tovar si XXXXX objednal pre vlastnú potrebu. XXXXX, člen OZ LK SKICROSS Turecká uviedol, že nemal vedomosť o objednávke lyžiarskeho výstroja obvineným XXXXX z GALAXY Sport spol. s.r.o. objednaný tovar fyzicky nikdy nevidel. Skutočnosť, že objednaný tovar bol spoločnosťou GALAXY Sport spol. s.r.o. dodaný a fakturovaný potvrdzujú fotokópie dodacích listov, odovzdávací protokol prepravnej spoločnosti TenExpres a faktúr. 

Ďalej sa zisťuje, že podľa § 9 ods. 1 písm. a) Tr. por. trestné stíhanie nemožno začať, ak už bolo začaté, nemožno v ňom pokračovať a musí byť zastavené, ak je trestné stíhanie premlčané.

Podľa § 87 ods. 1 písm. e) Tr. zák. trestnosť činu zaniká uplynutím premlčacej doby, ktorá je v danom prípade vzhľadom na právnu kvalifikáciu skutku podľa § 221 ods. 1 Tr. zák. tri roky.

Z dokladov o osobných pomeroch obvineného nebol zistený zákonný dôvod spočívania premlčacej doby v zmysle § 87 ods. 2 Tr. zák. Taktiež nebol zistený zákonný dôvod prerušenia premlčania trestného stíhania v zmysle § 87 ods. 3 Tr. zák., keďže podľa odpisu z RT má obvinený len jeden záznam z roku 2007 a podľa záznamov z evidencie nebol v danom čase ani v súčasnosti nie je trestne stíhaný. 

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.

Z uvedených dôvodov bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radoslav Mandalík
prokurátor